ร้านกาแฟแห่งนี้เป็นร้านกาแฟแบบบ้านๆ เป็นระเบียงไม้ จัดตกแต่งแบบง่ายๆ แต่มีศิลปะ  เพราะเจ้าของค่อนข้างออกแนวติสท์ๆ เป็นศิลปิน   ซึ่งที่นี่มักจะเป็นที่จัดกิจกรรมเสวนาเกี่ยวกับด้านศิลปะต่างๆ หลายต่อหลายครา

เมนูกาแฟที่นี่ก็ง่ายๆ ไม่หวือหวาอะไร  รสชาติก็โอเคได้มาตรฐาน  แต่ด้วยสถานที่สบายๆ อยู่ในชุมชนร่ำเปิง-โป่งน้อย ใกล้กับมช. ทำให้มีนักศึกษา หรือคนที่ทำงานในย่านนี้ มานั่งจิบกาแฟ คุยกัน อ่านหนังสือบ้าง  ซึ่งราคากาแฟถือว่าไม่แพง กาแฟเย็นแก้วละ 45 บาทเป็นมาตรฐาน

นอกจากเครื่องดื่มแล้วก็ยังมีเค้กประมาณ 4-5 ชนิด  ราคาประมาณ 45-65 บาท รสชาติถือว่าอร่อยใช้ได้เลย 